Visserman dood gevindMorgansbaai. Foto: TripAdvisor Geoff McGregor, bevelvoerder van die Nasionale Seereddingsinstituut se Oos-Londen-stasie, het gesê die NSRI, Oos-Kaapse nooddienste en polisie is omstreeks 10:15 Saterdag na die strand ontbied nadat die items gevind is en aangeneem is ŉ visserman word vermis. “ŉ Ligte vliegtuig wat in die area was, het by die soektog aangesluit en ŉ liggaam is naby die kus by Morgansbaai, in die see gewaar. ŉ NSRI-reddingswemmer het die liggaam uit die water gehaal.” Volgens McGregor was die liggaam dié van ŉ 30-jarige man van Oos-Londen. Die man het vermoedelik visgevang, toe ŉ golf hom van die rotse af geslaan en hy in die water beland het. Die NSRI het sy medelye met die man se naasbestaandes betuig. ŉ Geregtelike doodsondersoek is geopen en die voorval word ondersoek.